લગભગ ત્રણ વર્ષથી ગુરમેલ સિંહ પરીવાર માટે એક ઘર બનાવી રહ્યાં હતાં.રવિવારની એ સવારે પરીવારના લોકો એની વાટ જોતા હતાં.ગુરમેલ સિંહના આવવાની.પણ થયું એવું કે ગુરમેલ તો ના આવ્યાં પણ શબપેટીમાં રાષ્ટ્રધ્વજથી વીંટાયેલો એનો પાર્થિવ દેહ આવ્યો.અને પછી પત્ની કુભજીત કૌર,માતા ગુરમીત કૌર,પિતા તરસેમ સિંહ અને નાનો ભાઇ માલવિંદર ચોધાર આંસુએ રડી પડ્યાં.વળી,ગુરમીતની સાત વર્ષની નાનકડી પરી જેવી દિકરી રિપન દીપના આંસુ હવે કોણ લૂછવાનું હતું?એનો આઘાત કેવો હશે?એ બિચારી ડરી જ ગઇ.